Document ID: 32005D0763

KOMISJONI OTSUS,
28. oktoober 2005,
millega muudetakse otsust 2005/393/EÜ kitsendustega tsoonide osas, mis on seotud lammaste katarraalse palavikuga Hispaanias
(teatavaks tehtud numbri K(2005) 4162 all)
(EMPs kohaldatav tekst)
(2005/763/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. novembri 2000. aasta direktiivi 2000/75/EÜ, millega kehtestatakse erisätted lammaste katarraalse palaviku tõrjeks ja likvideerimiseks, (1) eriti selle artikli 8 lõike 2 punkti d, artikli 8 lõiget 3 ja artikli 19 kolmandat lõiku,
ning arvestades järgmist:
(1)
Direktiiviga 2000/75/EÜ on kehtestatud eeskirjad ja meetmed lammaste katarraalse palaviku vastu võitlemiseks ühenduses, sealhulgas ohustatud tsoonide ja järelevalvetsoonide kehtestamine ning loomade kõnealustest tsoonidest väljaviimise keeld.
(2)
Komisjoni 23. mai 2005. aasta otsusega 2005/393/EÜ lammaste katarraalsest palavikust ohustatud tsoonide ja järelevalvetsoonide ning nendest tsoonidest välja- või läbiveo tingimuste kohta (2) on ette nähtud selliste geograafiliste piirkondade piiritlemine, kus liikmesriigid peavad kehtestama lammaste katarraalsest palavikust ohustatud tsoonid ja järelevalvetsoonid (kitsendustega tsoonid).
(3)
Hispaania on komisjoni teavitanud viiruse levimisest mitmes kitsendustega tsooni äärealas.
(4)
Seetõttu tuleks kitsendustega tsooni laiendada, võttes arvesse kättesaadavaid andmeid vektori ökoloogiliste seoste ja tema hooajalise tegevuse muutuste kohta.
(5)
Seepärast tuleks vastavalt muuta otsust 2005/393/EÜ.
(6)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2005/393/EÜ tsooni E Hispaaniat käsitlev osa asendatakse järgmisega:
“Hispaania:
-
Cádizi, Málaga, Sevilla, Huelva, Córdoba, Cácerese ja Badajozi provintsid,
-
Jaéni provints (Jaéni ja Andújari piirkonnad),
-
Toledo provints (Almoroxi, Belvis de Jara, Gálvezi, Mora, Los Navalmoralesi, Oropesa, Talavera de la Reina, Toledo, Torrijose ja Juncose piirkonnad),
-
Ávila provints (Candelada, Arenas de San Pedro, Sotillo de la Adrada piirkonnad),
-
Ciudad Reali provints (Almadéni, Almodóvar del Campo, Horcajo de los Montesi, Malagóni ja Piedrabuena piirkonnad),
-
Salamanca provints (Béjari and Sequerose piirkonnad),
-
Madridi provints (Aranjuezi, El Escoriali, Griñóni, Navalcarnero ja San Martín de Valdeiglesiase piirkonnad).”
Artikkel 2
Käesolevat otsust kohaldatakse alates 1. novembrist 2005.
Artikkel 3
Käesolev otsus on adresseeritud liikmesriikidele.
Brüssel, 28. oktoober 2005

Labels: 0
3
18
6